पाएं अपने शहर की ताज़ा ख़बरें और फ्री ई-पेपरडाउनलोड करें
जाे ऑक्सीजन सिलेंडर इस समय काेराेना के मरीजाें के लिए संजीवनी का काम कर रहा है, उसमें एक फ्लाेमीटर लगता है, जिसके बिना सिलेण्डर काम नहीं करता, यह फ्लाेमीटर बाजार में मिल नहीं रहा है और इसकी सामान्य कीमत 1200 रुपए है, जब मरीजाें की संख्या बढ़ी और सिलेण्डराें की डिमांड बढ़ी ताे इरशाद ने माैके का फायदा उठाते हुए इसका काम शुरू कर दिया और 1200 के इस फ्लाेमीटर काे चार-चार हजार में बेचना शुरू कर दिया। काेतवाली पुलिस ने इसे स्टिंग ऑपरेशन के जरिए गिरफ्तार किया ताे माैके से बढ़ी मात्रा में सामग्री और 76 हजार रुपए नगद भी बरामद किए हैं।
बता दें कि काेराेना महामारी के बीच रेमडेसिविर इंजेक्शन की कालाबाजारी करने के मामले में पुलिस ने दाे दिन पहले ही एक गिराेह का पर्दाफाश किया है, जिसमें अभी और भी कई नाम सामने आने की आशंका है। पुलिस इसमें जुटी है, और यह दूसरा नया मामला सामने अा गया है।
आरोपी के घर से बड़ी मात्रा में मिले नाेजल और 76 हजार नकद
1200 रुपए का ऑक्सीजन फ्लाेमीटर चार-चार हजार रुपए में बेचकर अवैध कारोबार कर मुसीबत की घड़ी में लोगों की मजबूरी का फायदा उठाकर पैसे कमा रहा था। कोतवाली पुलिस ने आरोपी के घर से बड़ी संख्या में फ्लाेमीटर से संबंधित अन्य सामग्री जब्त की है, जो घर में तैयार कर ग्राहकों को बेचता था। आरोपी का नाम इरशाद अली पिता हाबिद अली 37 निवासी 64 विश्वास होटल के सामने भोपाल रोड देवास और हाल मुकाम भोपाल इंदौर बायपास मधु सोया फैक्टरी के पास विश्वास इंडस्ट्रीज का बताया।
नाेटाें में पावडर लगाकर खरीदने वालाें काे भेजा पुलिस ने
कोतवाली टीआई उमराव सिंह को जानकारी लगी थी कि ऑक्सीजन सिलेंडर के फ्लाे मीटर की कालाबाजारी चल रही है। टीआई उमरावसिंह ने जिला अस्पताल के पीछे खरे नर्सिंग होम के पास आरोपी के पास पुलिस टीम को भेजा। पुलिस चार हजार के नोटों पर विशेष प्रकार का केमिकल लगाकर पहुंची।
एक व्यक्ति को यहां इरशाद अली ने बोरी में रखे फ्लाे मीटर निकाल कर दिए। दूर खड़ी पुलिस को सिर के बाल खुजलाते हुए उसने इशारा किया। तुरंत पुलिस पहुची और इरशाद को पकड़ लिया। इरशाद ने बताया मैं फ्लाेमीटर बनाकर बेचता हूं। पुलिस ने उसे हिरासत में लिया और उसे लेकर विश्वास इंडस्ट्रीज के पास उसके घर पहुंची। जहां बड़ी संख्या में फ्लाेमीटर बनाने की सामग्री और 76 हजार रुपए जब्त किए।
आरोपी से पूछताछ कर रहे हैं
इरशाद को अवैध तरीके से फ्लोमीटर बेचने के मामले में गिरफ्तार किया है। उससे पूछताछ कीे जा रही है। मार्केट में फ्लोमीटर मुश्किल में मिल रहे हैं। ऐसे में आरोपी उसे बनाकर बेच रहा था।
- उमराव सिंह, टीआई
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn